Miss Universe 2018

Ang Miss Universe 2018 ay ang ika-67 edisyon ng Miss Universe pageant, na ginanap sa Impact Arena sa Bangkok, Taylandiya noong 17 Disyembre 2018.

Pagkatapos ng kompetisyon, kinoronahan ni Demi Leigh Nel-Peters ng Timog Aprika si Catriona Gray ng Pilipinas bilang Miss Universe 2018. Ito ang ikaapat na tagumpay ng Pilipinas sa kasaysayan ng kompetisyon. Nagtapos bilang first runner-up si Tamaryn Green ng Timog Aprika, habang nagtapos bilang second runner-up si Sthefany Gutiérrez ng Beneswela.

Mga kandidata mula sa siyamnapu't-apat na mga bansa at teritoryo ang lumahok sa kompetisyong ito, ang pinakamarami sa kasaysayan ng Miss Universe matapos lagpasan ang dating rekord na siyamnapu't-dalawang kandidata noong 2017. Pinangunahan nina Steve Harvey at Ashley Graham ang kompetisyon, samantalang sina Carson Kressley at Lu Sierra ang nagsilbing mga expert analyst. Nagtanghal si Ne-Yo sa edisyong ito.

 Kasaysayan 
link=//upload.wikimedia.org/wikipedia/commons/thumb/9/97/IMPACT_Arena.jpg/250px-IMPACT_Arena.jpg|thumb|Impact Arena, Muang Thong Thani, ang lokasyon ng Miss Universe 2018.|250x250px
link=//upload.wikimedia.org/wikipedia/commons/thumb/7/7f/Nong_Noogh_Garden%281%29.jpg/250px-Nong_Noogh_Garden%281%29.jpg|thumb|Nong Nooch Tropical Botanical Garden, ang lokasyon ng National Costume Competition.|250x250px
 Lokasyon at petsa 
Nasa proseso ng talakayan diumano ang Miss Universe Organization upang isagawa ang kompetisyon sa Hangzhou, Tsina, bilang isang test run para sa Palarong Asyano 2022. Subalit, hindi nagpatuloy ang negosasyon matapos tumanggi ang Tsina na isahimpapawid nang live ang kompetisyon dahil sa lawak ng pagkakaiba ng oras sa pagitan ng Tsina at ang Estados Unidos. Pagkatapos nito, binuksan ng organisasyon ang negosasyon sa Pilipinas matapos nilang mag-host noong 2016.

Noong Abril 2018, nakipag-usap ang noo'y Kalihim ng Turismo na si Wanda Tulfo-Teo sa noo'y Pangulo ng Pilipinas na si Rodrigo Duterte hinggil sa posibilidad na idaos ang kompetisyon sa Boracay sa Nobyembre 2018, na bagong-ayos noon matapos na isara sa mga turista sa loob ng anim na buwan. Noong 6 Mayo 2018, inihayag ni Tulfo-Teo na may malaking tyansa na idaos sa Pilipinas ang kompetisyon, at ibinunyag din na ang Kagawaran ng Turismo ay naghahanap ng mga isponsor upang tustusan ang kompetisyon. Gayunpaman, inanunsyo ng kahalili ni Tulfo-Teo na si Bernadette Romulo-Puyat noong 18 Mayo 2018 na iniurong ng bansa ang hosting bid dahil sa mga hadlang sa badyet at iba pang mga kadahilanan. Ipinunto rin ni Romulo-Puyat na kamakailan idinaos sa Pilipinas ang kompetisyon, at walang dahilan upang idaos muli ito sa bansa sa lalong madaling panahon.

Noong 31 Hulyo 2018, inihayag ng Pangulo ng Miss Universe Organization na si Paula Shugart sa isang live press conference sa Bangkok Art and Culture Center, na ang ika-67 edisyon ng kompetisyon ay gaganapin sa Impact Arena sa Bangkok, Taylandiya sa 17 Disyembre 2018. Pinangyarihan na rin ng lungsod ang kompetisyon noong 1992 at 2005. Bukod pa rito, ginanap ang National Costume competition sa Nong Nooch Tropical Garden sa Pattaya, Taylandiya noong 10 Disyembre 2018.

 Pagpili ng mga kalahok 
Ang mga kalahok mula sa siyamnapu't-apat na mga bansa at teritoryo ay napili upang lumahok sa kompetisyon. Siyam na kandidata ang nailuklok upang kumatawan sa kanilang bansa/teritoryo.

 Mga pagpalit 
Iniluklok ang first runner-up ng Miss Belgium 2018 na si Zoé Brunet bilang kandidata ng Belhika sa Miss Universe matapos na pinili ni Miss Belgium 2018 Angeline Flor Pua na kumalahok sa Miss World 2019. Iniluklok rin sina Eva Colas ng Pransiya at Magdalena Swat ng Polonya matapos na piliin nina Miss France 2018 Maëva Coucke at Miss Polonia 2017 Agata Biernat na kumalahok sa Miss World 2019. Kalaunan, kumalahok sa sumunod na taon sina Coucke at Pua.

 Mga unang pagsali, pagbalik, at pag-urong 
Sa edisyong ito unang kumalahok ang Armenya, Kirgistan, at Monggolya, at bumalik ang Belis, Dinamarka, Gresya, Kenya, Kosobo, Suwisa, at Unggarya. Huling kumalahok noong 2015 ang Gresya, at noong 2016 ang Belis, Dinamarka, Kenya, Kosobo, Suwisa, at Unggarya. Ang mga bansang Austrya, Eslobenya, Etiyopiya, Guyana, Irak, Rumanya, Tansaniya, at Trinidad at Tobago ay hindi sumali sa edisyong ito. Nasuspinde sa paglahok sa kompetisyon ang Guyana, dahil sa isang kontrobersya na kinasasangkutan ng mga "hindi kanais-nais na mga sulatroniko" at mga "banta ng kamatayan" na ipinadala sa organisasyon dahil sa isyu tungkol sa kanilang kalahok noong 2017. Dahil walang may nais na pumalit sa dating may hawak ng lisensya, napilitan ang Guyana na lumiban sa edisyong ito. Bagaman kinoronahan si Martrecia Alleyne bilang Miss Universe Trinidad and Tobago 2018, hindi kumalahok sa edisyong ito ang Trinidad at Tobago dahil pinaghigpitan ng prangkisa na sumali si Alleyne sa kompetisyon. Hindi sumali ang Austrya, Etiyopiya, Irak, Rumanya, at Tansaniya matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Nakarating sa Bangkok si Marie Esther Bangura ng Sierra Leone anim na araw matapos ang pagrerehistro, dahilan upang hindi ito makasali sa kompetisyon. Subalit, pinayagan si Bangura na lumahok sa mga aktibidad ng mga kandidata at manood ng kompetisyon mula sa madla, at inanyayahan pa itong kumalahok sa susunod na taon.

Si Ángela Ponce ng Espanya ang kauna-unahang lantad na transgender na kandidata sa kompetisyon. Bagaman hindi nakapasok sa Top 20, kinilala ng mga pageant organizer si Ponce sa kahalagahang pangkasaysayan nito sa panahon ng kompetisyon. Binago ang mga panuntunan sa kompetisyon upang payagan ang mga babaeng transgender na kumalahok noong 2012.

 Mga resulta 

 Mga pagkakalagay 
PagkakalagayKandidataMiss Universe 2018  – Catriona Gray1st runner-up  – Tamaryn Green2nd runner-up  – Sthefany GutiérrezTop 5  – H'Hen Niê
  – Kiara OrtegaTop 10  – Akisha Albert
  – Marta Stępień
  – Natalia Carvajal
  – Manita Devkota
  – Sophida KanchanarinTop 20  – Francesca Hung
  – Zoé Brunet
  – Mayra Dias
  – Sarah Rose Summers
  – Dee-Ann Kentish-Rogers
  – Emily Maddison
  – Sonia Fergina Citra
  – Grainne Gallanagh
  – Magdalena Swat
  – Enikő Kecskès

 Mga espesyal na parangal 
ParangalKandidataBest National Costume  – On-anong HomsombathMiss Congeniality  – Ornella Gunesekere

 Kompetisyon 

 Pormat ng kompetisyon 
Simula sa edisyong ito, mula sa labing-anim, dalawampung semi-finalist ang napili sa pamamagitan ng paunang kompetisyon at ang mga closed-door interview. Muling ginamit sa ikalawang pagkakataon ang continental format kung saan limang semi-finalist ay galing sa Kaamerikahan, Europa, at Aprika at Asya-Pasipiko at limang semi-finalist ay kabilang sa wildcards na magmumula sa anumang rehiyong heograpikal. Lumahok sa opening statement ang dalawampung semi-finalist at kalaunan ay napili ang sampung semi-finalist. Lumahok sa swimsuit competition at evening gown competition ang sampung semi-finalist at kalaunan ay napili ang limang pinalista. Limang pinalista ang sumabak sa paunang question-and-answer round, at tatlong pinalista naman ang sumabak sa final question at final walk.

 Komite sa pagpili 

 Liliana Gil Valletta – negosyanteng Kolombyana
 Janaye Ingram – aktibista at personalidad ng media na Amerikano; Miss New Jersey USA 2004
 Monique Lhuillier – taga-disenyong Amerikano-Pilipino
 Michelle McLean – Miss Universe 1992 mula sa Namibya
 Iman Oubou – siyentipiko at negosyante
 Bui Simon – Miss Universe 1988 mula sa Taylandiya
 Richelle Singson-Michael – arkitekto at negosyanteng Filipino

 Mga kandidata 
Siyamnapu't-apat na kandidata ang lumahok para sa titulo.
Bansa/TeritoryoKandidataEdadBayanRehiyong Heograpikal AlbanyaTrejsi Sejdini18TiranaEuropa AlemanyaCeline Willers25MunichEuropa AnggolaAna Liliana Avião24AnduloAprika at Asya-Pasipiko ArhentinaAgustina Pivowarchuk22Buenos AiresKaamerikahan ArmenyaEliza Muradyan25EtchmiadzinEuropa ArubaKimberly Julsing20WayacaKaamerikahan AustralyaFrancesca Hung24SydneyAprika at Asya-PasipikoDanielle Grant23NassauKaamerikahan BarbadosMeghan Theobalds27Christ ChurchKaamerikahan BelhikaZoé Brunet18NamurEuropa BelisJenelli Fraser27Lungsod ng BelisKaamerikahan BeneswelaSthefany Gutiérrez19BarcelonaKaamerikahan BiyetnamH'Hen Niê26Đắk LắkAprika at Asya-Pasipiko BrasilMayra Dias27ItacoatiaraKaamerikahan BulgaryaGabriela Topalova22PlovdivEuropa BulibyaJoyce Prado21Santa CruzKaamerikahan CuraçaoAkisha Albert23WillemstadKaamerikahan DinamarkaHelena Heuser22CopenhagueEuropa EhiptoNariman Khaled22HurghadaAprika at Asya-Pasipiko EkwadorVirginia Limongi24PortoviejoKaamerikahan El SalbadorMarisela de Montecristo26San SalvadorKaamerikahan EslobakyaBarbora Hanová24LučenecEuropa EspanyaÁngela Ponce27SevillaEuropa Estados UnidosSarah Rose Summers24OmahaKaamerikahan GanaAkpene Diata Hoggar25TefleAprika at Asya-Pasipiko Gran BritanyaDee-Ann Kentish-Rogers25BirminghamEuropa GresyaIoanna Bella22VeriaEuropa GuamAthena McNinch20MangilaoAprika at Asya-Pasipiko GuwatemalaMariana García19Lungsod ng GuatemalaKaamerikahan HamaykaEmily Maddison19Saint AndrewKaamerikahan HaponYuumi Kato22AichiAprika at Asya-Pasipiko HaytiSamantha Colas26Port-au-PrinceKaamerikahan HeorhiyaLara Yan25TelaviEuropa HondurasVanessa Villars20Santa BárbaraKaamerikahan IndiyaNehal Chudasama22MumbaiAprika at Asya-Pasipiko IndonesyaSonia Fergina Citra26Tanjung PandanAprika at Asya-Pasipiko IrlandaGrainne Gallanagh24BuncranaEuropa IsraelNikol Reznikov18AfulaAprika at Asya-Pasipiko ItalyaErica De Matteis24RomaEuropa KambodyaNat Rern22Kampong ChamAprika at Asya-Pasipiko KanadaMarta Stępień24WindsorKaamerikahan Kapuluang Birheng BritanikoA'yana Keshelle Phillips23Sea Cows BayKaamerikahan Kapuluang Birhen ng Estados UnidosAniska Tonge27Charlotte AmalieKaamerikahan Kapuluang KaymanCaitlin Tyson24Bodden TownKaamerikahan KasakistanSabina Azimbayeva18AlmatyEuropa KenyaWabaiya Kariuki22NairobiAprika at Asya-Pasipiko KirgistanBegimay Karybekova20BiskekAprika at Asya-Pasipiko KolombiyaValeria Morales20CaliKaamerikahan KosoboZana Berisha24SuharekeEuropa Kosta RikaNatalia Carvajal28San JoseKaamerikahan KroasyaMia Pojatina23Nova GradiškaEuropa LaosOn-anong Homsombath23VientianeAprika at Asya-Pasipiko LíbanoMaya Reaidy23TannourineAprika at Asya-Pasipiko LupangyeloKatrín Lea Elenudóttir19ReikiavikEuropa MalaysiaJane Teoh21PenangAprika at Asya-Pasipiko MaltaFrancesca Mifsud22ŻejtunEuropa MawrisyoVarsha Ragoobarsing28FlacqAprika at Asya-Pasipiko MehikoAndrea Toscano20ManzanilloKaamerikahan MiyanmarHnin Thway Yu Aung22YangonAprika at Asya-Pasipiko MongolyaDolgion Delgerjav27Ulan BatorAprika at Asya-Pasipiko NamibyaSelma Kamanya21WindhoekAprika at Asya-Pasipiko Manita Devkota23GorkhaAprika at Asya-Pasipiko NiheryaAramide Lopez21LagosAprika at Asya-Pasipiko NikaragwaAdriana Paniagua23ChinandegaKaamerikahan NoruwegaSusanne Guttorm22KarasjokEuropa Nuweba SelandiyaEstelle Curd27AucklandAprika at Asya-Pasipiko OlandaRahima Dirkse25RotterdamEuropa PanamaRosa Montezuma25Alto CaballeroKaamerikahan ParagwayBelén Alderete24AsunciónKaamerikahan PeruRomina Lozano21BellavistaKaamerikahan PilipinasCatriona Gray24OasAprika at Asya-Pasipiko PinlandiyaAlina Voronkova23HelsinkiEuropa PolonyaMagdalena Swat27Ostrowiec ŚwiętokrzyskiEuropa Porto RikoKiara Ortega25RincónKaamerikahan PortugalFilipa Barroso20SetúbalEuropa PransiyaEva Colas22BastiaEuropa Republikang TsekoLea Šteflíčková20PragaEuropa Republikang DominikanoAldy Bernard23Laguna SaladaKaamerikahan RusyaYulia Polyachikhina18CheboksaryEuropa SámbiaMelba Shakabozha23LusakaAprika at Asya-Pasipiko Santa LuciaAngella Dalsou24CastriesKaamerikahan SingapuraZahra Khanum23SingaporeAprika at Asya-Pasipiko Sri LankaOrnella Gunesekere26Mount LaviniaAprika at Asya-Pasipiko SuwesyaEmma Strandberg22HallstahammarEuropa SuwisaJastina Doreen Riederer20SpreitenbachEuropa TaylandiyaSophida Kanchanarin23BangkokAprika at Asya-Pasipiko Timog AprikaTamaryn Green24PaarlAprika at Asya-Pasipiko Timog KoreaBaek Ji-hyun25DaeguAprika at Asya-Pasipiko TsileAndrea Díaz27SantiagoKaamerikahan TsinaMeisu Qin24AnshanAprika at Asya-Pasipiko TurkiyaTara De Vries20IstanbulEuropa UkranyaKaryna Zhosan23OdessaEuropa UnggaryaEnikő Kecskès21BudapestEuropa UrugwaySofía Marrero18CanelonesKaamerikahan

 Mga tala 

 Mga sanggunian 

 Panlabas na kawing 



Kategorya:Miss Universe